จิม เลตัน

เจมส์ เลตัน (, เกิด 24 กรกฎาคม 1958) เป็นอดีตนักฟุตบอลอาชีพชาวสกอตแลนด์ซึ่งเล่นในตำแหน่งผู้รักษาประตู เลตันเริ่มต้นอาชีพของเขากับแอเบอร์ดีน โดยเขาคว้าแชมป์ในประเทศ 7 รายการ และยูโรเปียนคัพวินเนอร์สคัพ ฤดูกาล 1982–83 ภายใต้การคุมทีมของอเล็กซ์ เฟอร์กูสัน (ในขณะนั้นยังไม่ได้รับยศเซอร์) เฟอร์กูสันเซ็นสัญญาคว้าตัวเลตันมาร่วมทีมแมนเชสเตอร์ ยูไนเต็ดในปี 1988 แต่เขาถูกดร็อปหลังจากเสีย 3 ประตูในเอฟเอคัพ รอบชิงชนะเลิศ 1990 นัดแรก ก่อนและหลังออกจากแมนเชสเตอร์ยูไนเต็ดในปี 1992 เลตันเล่นให้กับอาร์เซนอล, เรดิง, ดันดี และเชฟฟีลด์ยูไนเต็ด และเริ่มต้นอาชีพของเขาใหม่อีกครั้งหลังจากย้ายไปร่วมทีมฮิเบอร์เนียนในปี 1993 เขากลับมาที่แอเบอร์ดีนในปี 1997 ก่อนที่จะแขวนถุงมือในปี 2000 ลงเล่นไปทั้งหมดกว่า 600 นัดในลีก

เลตันลงเล่นให้ทีมชาติสกอตแลนด์ไป 91 นัด เขามีชื่อติดทีมชาติสกอตแลนด์ในฟุตบอลโลก 1982, 1986, 1990 และ1998 โดยลงเล่น 3 ครั้งหลัง

 ระดับสโมสร 
 แอเบอร์ดีน 
เลตันย้ายไปร่วมทีมอเบอร์ดีนจากดาลรีทิสเซิลในปี 1977 หลังจากทำงานรับราชการเมื่อออกจากโรงเรียน ก่อนที่จะเลื่อนชั้นสู่ทีมชุดใหญ่ของแอเบอร์ดีน เขาถูกยืมตัวไปที่เดเวรอนเวลเป็นเวลา 1 ฤดูกาล ซึ่งตอนนี้เขาได้รับเลือกให้เข้าสู่หอเกียรติยศของสโมสร เลตันประสบความสำเร็จสูงสุดภายใต้การคุมทีมของอเล็กซ์ เฟอร์กูสันในช่วงต้นถึงกลางทศวรรษ 1980 แอเบอร์ดีนของเฟอร์กูสันคว้าแชมป์พรีเมียร์ดิวิชันในปี 1984 และ 1985, สก็อตติชคัพ 4 สมัย, สก็อตติชลีกคัพ 1 สมัย และยูโรเปียนคัพวินเนอร์สคัพ และยูโรเปียนซูเปอร์คัพ ในปี 1983

 อ้างอิง 

หมวดหมู่:ผู้เล่นในฟุตบอลชิงแชมป์แห่งชาติยุโรป 1996
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นในสกอตติชพรีเมียร์ลีก
หมวดหมู่:นักฟุตบอลทีมชาติสกอตแลนด์
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลฮิเบอร์เนียน
หมวดหมู่:ผู้รักษาประตูฟุตบอลชาย
หมวดหมู่:ผู้เล่นในฟุตบอลโลก 1982
หมวดหมู่:ผู้เล่นในฟุตบอลโลก 1986
หมวดหมู่:ผู้เล่นในฟุตบอลโลก 1990
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลแอเบอร์ดีน
หมวดหมู่:บุคคลที่เกิดในปี พ.ศ. 2501